**Yohan Blake** (s. 26. joulukuuta 1989 St. James, Jamaika) on jamaikalainen pikajuoksija. Hän voitti 100 metrin maailmanmestaruuden vuonna 2011, ja hänellä on lisäksi yksi maailmanmestaruus ja kaksi olympiakultaa pikaviestistä.

Ura
---

Vuonna 2005 Blake sijoittui seitsemänneksi 100 metrillä alle 18-vuotiaiden MM-kilpailuissa. Alle 20-vuotiaiden MM-kilpailuissa hän voitti 4 × 100 metrin viestissä kultaa Pekingissä 2006 ja hopeaa Bydgoszczissa 2008 sekä sijoittui 100 metrillä kolmanneksi 2006 ja neljänneksi 2008.

Vuonna 2009 Blakea valmensi Glen Mills, joka valmensi myös Usain Boltia.

Blake alitti 100 metrillä kymmenen sekuntia ensimmäisen kerran heinäkuussa 2009, juostuaan 9,96 s Kultaisen liigan osakilpailussa Roomassa. Tämä aika kuitenkin hylättiin myöhemmin, koska Blake oli kesäkuussa 2009 antanut positiivisen dopingnäytteen Jamaikan mestaruuskilpailuissa. Hän jäi kiinni 4-metyyliheksaani-2-amiini-piristeen käytöstä yhdessä Marvin Andersonin, Allodin Fothergillin, Lansford Spencen ja Sheri-Ann Brooksin kanssa. Brooksia lukuun ottamatta he saivat kolmen kuukauden kilpailukiellon. Blaken käyttämä aine ei ollut vielä silloin kiellettyjen aineiden listalla, mutta Jamaikan antidopingtoimisto langetti kuitenkin hänelle tuomion.

Daegun MM-kilpailuissa 2011 Blake voitti 100 metrin maailmanmestaruuden ajalla 9,92 s ja juoksi kolmannen osuuden maailmanennätyksen 37,04 s juosseessa Jamaikan pikaviestijoukkueessa. 16. syyskuuta 2011 hän juoksi Brysselissä 200 metriä aikaan 19,26 s, joka oli kautta aikain toiseksi paras aika ja jäi Usain Boltin maailmanennätyksestä seitsemän sekunnin sadasosaa. Blaken reaktioaika kilpailussa oli 0,269 s kun Boltin reaktioaika maailmanennätysjuoksussaan oli 0,133 s. 

Kesällä 2012 Blake voitti Jamaikan mestaruuden 100 metrillä uudella ennätyksellään 9,75 s ja 200 metrillä ajalla 19,80 s. Molemmilla matkoilla toiseksi sijoittui Usain Bolt. Lontoon olympialaisissa 2012 Blake sijoittui toiseksi sekä 100 metrillä (ajalla 9,75 s) että 200 metrillä (ajalla 19,44 s). Molemmat matkat voitti Usain Bolt. Lisäksi Blake juoksi kolmannen osuuden Jamaikan pikaviestijoukkueessa, joka voitti kultaa maailmanennätysajalla 36,84 s. 23. elokuuta 2012 Blake juoksi Lausannessa 100 metriä aikaan 9,69 s, jolla hän nousi kaikkien aikojen tilaston toiselle sijalle aiemmin saman ajan juosseen Tyson Gayn rinnalle. Heitä nopeammin matkan on juossut vain Usain Bolt.

Blake voitti IAAF World Relays -kilpailuissa 2014 kultaa 4 × 100 metrin viestissä ajalla 37,77 ja 4 × 200 metrin viestissä maailmanennätysajalla 1.18,63. Hän voitti 2016 Jamaikan-mestaruuden 100 ja 200 metrillä. Rio de Janeiron olympialaisissa 2016 hän oli 100 metrillä neljäs, karsiutui 200 metrillä välierissä ja juoksi toisen osuuden Jamaikan pikaviestijoukkueessa, joka voitti kultaa ajalla 37,27. World Relays -kilpailuissa 2017 hän sai pronssia 4 × 200 metrin viestissä

Jamaikan vuoden 2017 mestaruuskilpailuissa Blakesta tuli tuplamestari voitettuaan 100 ja 200 metriä. Blake kellotti molemmilla matkoilla kauden parhaansa. 100 metrillä Blaken aika oli 9,90 s ja 200 metrillä Blake kellotti ajan 19,97 s. Blake ei ollut juossut 200 metriä alle 20 sekunnin sitten vuoden 2012, koska Blake kärsi monta vuotta pahoista loukkaantumista, jonka takia hän ei pystynyt osallistumaan Moskovan (2013) tai Pekingin (2015) MM-kilpailuihin. Lontoon MM-kilpailuissa Blake sijoittui 100 metrillä neljänneksi ja karsiutui 200 metrillä välierissä. Pikaviestin Jamaika keskeytti. Gold Coastin Kansainyhteisön kisoissa 2018 hän saavutti pronssia 100 metrillä ja 4 × 100 metrin viestissä.

Blake voitti 100 metrin Jamaikan-mestaruuden 2019. Dohan MM-kilpailuissa 2019 hän sijoittui 100 metrillä viidenneksi ja karsiutui 200 metrillä välierissä. Vuodelle 2021 siirretyissä Tokion olympialaisissa hän karsiutui 100 metrin välierissä ja oli pikaviestissä viides. Hän voitti Jamaikan-mestaruuden 100 ja 200 metrillä 2022. Eugenen MM-kilpailuissa hän karsiutui 100 metrillä välierissä, eikä osallistunut 200 metrin välieräjuoksuun.

Henkilökohtaiset ennätykset
---------------------------

Ulkoradat
* 100 m: **9,69 s** (2012) – kaikkien aikojen tilaston jaettu kakkonen
* 200 m: **19,26 s** (2011) – kaikkien aikojen tilaston kakkonen

Sisäradat
* 60 m: **6,75 s** (2008)

Lähteet
-------

* Yohan Blake Kansainvälinen yleisurheiluliitto.  (englanniksi)

### Viitteet

1. ↑  "Last year was no joke," says Usain Bolt - ÅF Golden League (arkistoitu versio) *iaaf.org*.  17.7.2009. IAAF.  Arkistoitu 20.7.2009. Viitattu 19.7.2009. (englanniksi)
2. ↑  Gay powers back with 9.77 in Rome – REPORT - ÅF Golden League *worldathletics.org*.  10.7.2009. IAAF. Viitattu 19.7.2009. (englanniksi)
3. 1 2 3 4 5  Yohan Blake Tilastopaja (vaatii kirjautumisen, maksullinen palvelu).  (englanniksi)
4. ↑  Jamaikan dopingkärynneet sittenkin kilpailukieltoon *yle.fi*.  25.9.2009. Viitattu 3.3.2021.
5. ↑  Jamaikan pikajuoksijoita kilpailukieltoon *Ilta-Sanomat*.  15.9.2009. Viitattu 3.3.2021.
6. ↑  "Mieluummin jätän olympialaiset väliin kuin otan rokotteen" – supertähden koronapuheet hämmästyttävät *www.iltalehti.fi*. Viitattu 2.3.2021.
7. ↑  Johnson, Len: Men's 4x100m Relay - 37.04 World record for Jamaica (arkistoitu versio)  4.9.2011. IAAF.  Arkistoitu 17.8.2012. Viitattu 7.9.2011. (englanniksi)
8. ↑  Minshull, Phil: Blake: 19.26! - Samsung Diamond League Final, Brussels (arkistoitu versio)  16.9.2011. IAAF.  Arkistoitu 23.9.2011. Viitattu 17.9.2011. (englanniksi)
9. ↑  Mulkeen, Jon: Bolt again, and again! 19.19 World record in Berlin (arkistoitu versio)  20.8.2009. IAAF.  Arkistoitu 14.4.2014. Viitattu 17.9.2011. (englanniksi)
10. ↑  Bolt koki shokkitappion Kingstonissa  30.6.2012. Yle Urheilu. Viitattu 3.3.2021.
11. ↑  Bolt nöyrtyi jälleen – Blake hurjassa vauhdissa *yle.fi*.  2.7.2012. Yle Urheilu. Viitattu 3.3.2021.
12. ↑  Jamaikan tykit hurjaan ME-aikaan pikaviestissä *yle.fi*.  11.8.2012. Viitattu 12.8.2012.
13. ↑  Yle1 Urheilu, viitattu 23.8.2012
14. ↑  Miesten 100 metrin kaikkien aikojen tilasto
15. ↑  Miesten 200 metrin kaikkien aikojen tilasto

Aiheesta muualla
----------------

* Kuvia tai muita tiedostoja aiheesta **Yohan Blake** Wikimedia Commonsissa

* Yohan Blake *Olympedia*.  (englanniksi)
* Yohan Blaken kotisivut (Arkistoitu – Internet Archive) (englanniksi)

  

Miesten 100 metrin juoksun maailmanmestarit

|  |  |  |  |  |  |
| --- | --- | --- | --- | --- | --- |
| 1983: Yhdysvallat Carl Lewis1987: Yhdysvallat Carl Lewis1991: Yhdysvallat Carl Lewis

 | 1993: Yhdistynyt kuningaskunta Linford Christie1995: Kanada Donovan Bailey1997: Yhdysvallat Maurice Greene

 | 1999: Yhdysvallat Maurice Greene2001: Yhdysvallat Maurice Greene2003: Saint Kitts ja Nevis Kim Collins

 | 2005: Yhdysvallat Justin Gatlin2007: Yhdysvallat Tyson Gay2009: Jamaika Usain Bolt

 | 2011: Jamaika Yohan Blake2013: Jamaika Usain Bolt2015: Jamaika Usain Bolt

 | 2017: Yhdysvallat Justin Gatlin2019: Yhdysvallat Christian Coleman2022: Yhdysvallat Fred Kerley

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |